Insulienweerstandigheid en vervetting van die lewer (Steato-hepatose) - Dokter Francois Retief se Blog
By admin | 2 Maart 2014
Die liggaam het oor eeue aangepas om baie versigtig te werk met die min glukose wat in die natuur beskikbaar was, en om dit ten beste aan te wend. Die liggaam het dus ‘n meganisme onwikkel om glukose op so ‘n wyse te stoor dat daar ‘n reserwe sal wees. Hierdie meganisme het die naam insulienweerstand gekry, en een van die gevolge van insulienweerstand is dat die liggaam glikogeen (‘n stoorvorm van glukose) asook vet in die lewer ophoop (insulien kan ‘n meganisme aktiveer wat vette direk omskakel na glukose as die liggaam dit nodig het).
die senuweestelsel moniteer gedurig die liggaam se reaksie teenoor die omgewing en maak deurlopend die nodige aanpassings,
Die term lewervervetting (steato-hepatose) word gebruik vir hierdie opgaar van glikogeen en vet in die lewer. Hierdie tipe vet het ‘n geel kleur. Dit gee ‘n duidelike beeld op die buiksonar, en is in verskillende grade sigbaar. In erge gevalle vergroot die lewer, en op die sonarbeeld is geen bloedvate of galbuise meer sigbaar nie (‘n matglas-voorkoms). Dit kan steato-hepatitis veroorsaak, ‘n inflammatoriese toestand van die lewer, wat kan lei tot lewersirrose, selfs in iemand wat nie alkohol gebruik het nie. Dit is egter so dat konstante inname van te veel alkohol (en dit kan in sommige gevalle nogal ‘n klein hoeveelheid wees) baie geneig is om lewervervetting te gee, vir verskillende redes: alkohol het ‘n baie hoë kalorie-inhoud alhoewel dit nie voedingswaarde het nie, en ook is dit ‘n gifstof wat in die lewer afgebreek word en lewerskade kan veroorsaak.
Opgedateer: 22 Augustus 2017
← Blaasinfeksies Sinusse en sinusitis →
3 thoughts on “Insulienweerstandigheid en vervetting van die lewer (Steato-hepatose)”
Anneke Joubert 2 Maart 2014
ina cantoni 21 September 2017
wat help ditt om al die inligting, wat ek reeds weet te verduidelik sonder n oplossing vvir die probleem? duisende geldmakrs verkoop duisende bottels medikasie. maar wat is die regte ding om te doen? help my asseeblief, y man weeg reeds n kleine 172 kilogram, hy werk in die buiteland, is redelik aktief en kry nie juis verkeerde kos om te eet nie, en tog tel hy weekliks gewig op. hy is 55 jaar oud en 1.9 mtr lank is daar hulp?
admin Post author 22 September 2017
Lees asseblief Dokter Retief se raad oor hoe om gesond te bly, Hoe bly ‘n mens gesond? Vergelyk jou man se eetgewoontes met die advies wat Dokter Retief gee in deel C. Die geldmakers se duisende bottels medikasie bied ongelukkig nie ‘n kortpad na goeie gesondheid nie.